Document ID: /roh_data/filtered/fineweb-2-filterrobots_roh.jsonl.gz/36153

En l’affera davart eventuala spiunascha da la Tirchia en Svizra ha il cusseglier dals chantuns da l’Uri, Josef Dittli fatg ina denunzia penala cunter nunensocnuschent tar la procura publica federala. Quai scriva il Blick da la dumengia sa referind al plant.
Tenor quel sajan gia curt suenter l'emprova d’in putsch en Tirchia, la stad passada s’augmentads ils indizis da spiunascha entras agents tircs en Svizra. Da curt èn vegnidas enconuschentas acziuns da spiunascha supponidas a l’universitad da Turitg.
Tenor Dittli sajan critichers dal reschim d'Erdogan suttamess a mesiras aggressivas. Els vegnian smanatschads e boicotads. Tenor Dittli existia perfin in'adressa da mail sur qella ins possia denunzia critichers a la regenza d'Ankara. La procura publica fedrala ha confermà d'avair survegnì la denunzia.
RR novitads 12:00